CELEX: 62019TN0619
Language: et
Date: 2019-09-17 00:00:00
Title: kohtuasi T-619/19: 17. septembril 2019 esitatud hagi – KF versus Satcen

25.11.2019   
            
            
               ET
            
            
               Euroopa Liidu Teataja
            
            
               C 399/73
            
         
      17. septembril 2019 esitatud hagi – KF versus Satcen
      (kohtuasi T-619/19)
      (2019/C 399/91)
      Kohtumenetluse keel: inglise
      
         Pooled
      
      
         Hageja: KF (esindajad: advokaat A. Kunst ja barrister N. Macaulay)
      
         Kostja: Euroopa Liidu Satelliidikeskus (Satcen)
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Liidu Satelliidikeskuse (Satcen) direktori 3. juuli 2019. aasta otsus, millest anti hagejale teada 8. juulil 2019, uuendada haldusmenetlust seoses tema tegevusega, ja tuvastada, et Satcen on jätnud täitmata Üldkohtu 25. oktoobri 2018. aasta otsuse asjas KF vs. Euroopa Liidu Satelliidikeskus (kohtuasi T-286/15, EU:T:2018:718) ja rikkunud seeläbi ELTL artiklit 266;
               
            
                  —
               
               
                  tühistada Satceni direktori 2. augusti 2019. aasta otsus, millega jäeti rahuldamata hageja vaie 3. juuli 2019. aasta otsuse peale ja millest anti talle teada 9. augustil 2019;
               
            
                  —
               
               
                  kohustada Satceni maksma hagejale täielikku ja õiglast hüvitist kohtuotsusega T-286/15 seotud varalise kahju eest;
               
            
                  —
               
               
                  kohustada Satceni hüvitama hagejale haldusmenetluse uuendamisega tekitatud varalise ja mittevaralise kahju, mis tuleb esialgu ex aequo et bono järgi kindlaks määrata suuruses 30 000 eurot;
               
            
                  —
               
               
                  kohustada Satceni maksma viivitusintressi, sest ta on hilinenud mittevaralise kahju maksmisega summas 10 000 eurot, nagu seda nähti ette kohtuotsuses T-286/15, ja see hilinemine ei ole vabandatav;
               
            
                  —
               
               
                  tunnistada ELTL artikli 277 alusel kohaldamatuks Satceni personalieeskirjade artikkel 28 ja X lisa ning sätted apellatsioonikoja kohta;
               
            
                  —
               
               
                  mõista hageja kohtukulud koos 8 % intressiga välja Satcenilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et rikutud on pädevuse jaotust kohtumenetluses Euroopa Liidu Kohtus.
               
            
                  2.
               
               
                  Teine väide, et rikutud on ELTL artiklit 266 ning õigust heale haldusele ja hoolsuskohustust.